BDMS-BH วิ่งฉิว! โบรกชูท็อปพิค ตอบรับ “วัคซีน” โควิด หนุนยอดผู้ป่วยพุ่ง
BDMS-BH วิ่งฉิว! โบรกชูท็อปพิค ตอบรับ "วัคซีน" โควิด หนุนยอดผู้ป่วยพุ่ง
10 พ.ย. 2563

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ณ เวลา 11.12 น. อยู่ที่ระดับ 20.20 บาท บวก 1.70 บาท หรือ 9.19% สูงสุดที่ระดับ 20.90 บาท ต่ำสุดที่ระดับ 19.90 บาท ด้วยมูลค่าการซื้อขาย 1.42 พันล้านบาท
ด้านราคาหุ้นบริษัท โรงพยาบาลบำรุงราษฎร์ จำกัด (มหาชน) หรือ BH อยู่ที่ระดับ 103 บาท บวก 6.75 บาท หรือ 7.01% สูงสุดที่ระดับ 105 บาท ต่ำสุดที่ระดับ 102.50 บาท ด้วยมูลค่าการซื้อขาย 269.94 ล้านบาท
ด้าน บล.โกลเบล็ก ระบุในบทวิเคราะห์ ประเมินหุ้นโรงพยาบาลที่รักษาผู้ป่วยต่างชาติ ที่หลังการแพร่ระบาดของโควิด-19 ทำให้ ผู้ป่วยที่เข้ามารักษาลดลง ซึ่งหากมีวัคซีนจะส่งผลบวกกับโรงพยาบาล ซึ่งจะเป็นบวกต่อหุ้น BDMS และ BH